2013 m. Formulės 1 sezonas

2013 m. Formulės 1 sezonas buvo 64-tas Formulės 1 sezonas. Jis prasidėjo kovo 17 dieną lenktynėmis Australijoje ir baigėsi lapkričio 24 dieną Brazilijos GP. Tai buvo paskutinis Formulės 1 sezonas, kuriame buvo naudojami 2,4 litro V8 tipo varikliai. Kitame sezone juos pakeitė 1,6 litro V6 varikliai.

Iš pradžių buvo planuojama, jog šiame sezone tvarkaraštyje bus dar vienas JAV GP – prie Amerikos trasos prisidės nauja Port Imperial gatvės trasa Naujajame Džersyje, kurioje lenktynės vyktų 2013 m. birželio 16 d., tačiau 2012 m. spalio 20 d. komercinių teisių savininkas B. Ecclestone ir trasos vadovai sutarė, kad lenktynės čia vyks 2014 m. sezone.
 
Sėkmingai čempionų titulus apgynė Red Bull ekipa ir Sebastian Vettel. Vokietis tapo keturis kartus iš eilės F-1 čempionu, o ekipa tiek pat kartų pelnė Formulės 1 konstruktorių čempionės titulą.

Komandos ir lenktynininkai 
2012 m. Didžiosios Britanijos Grand Prix metu Bernie Ecclestone pranešė, kad visos komandos pasirašė naują Konkordo sutartį ir dalyvaus Formulės 1 čempionate toliau.

Lenktynininkų pasikeitimai 

 2012 m. rugsėjo 28 d. Mercedes ekipa pranešė, jog jos sudėtį 2013 m. papildys britas L. Hamilton, kuris pakeis vokietį M. Schumacher.
 Tą pačią dieną McLaren ekipa paskelbė, kad vietoj L. Hamilton 2013 m. jos sudėtį papildys meksikietis Sergio Perez.
 Dėl HRT ekipos nepatekimo į 2013 m. sezono sąrašą, lenktynininkų vietų neteko Pedro de la Rosa ir Narain Karthikeyan. Ispanas vėliau prisijungė prie Ferrari ekipos ir padės komandai simuliatoriaus tobulinime.
 Nico Hülkenberg iš Force India pereis į Sauber ekipą.
 Suomis Valtteri Bottas taps naujuoju Williams ekipos lenktynininku.
 Charles Pic pakeis komandą – iš Marussia pereis į Caterham.
 Max Chilton taps Marussia ekipos naujoku.
 Prieš 2013 m. sezono pradžią sausio 21 d. Marrusia ekipa paskelbė, kad abipusiu susitarimu nutraukė sutartį su vokiečiu T. Glock.

Komandų pasikeitimai 
2012 m. lapkritį HRT ekipos savininkai pranešė parduodantys komandą ir ieškantys jai pirkėjų. Iki lapkričio 30 dienos komanda turėjo rasti lėšų dalyvavimui 2013 m. sezone, tačiau to nepavykus padaryti komanda į šio sezono komandų sąrašą nepateko.

Tvarkaraštis 
2012 m. rugsėjo 28 d. FIA oficialiai patvirtino 2013 m. sezono lenktynių tvarkaraštį. Dėl Amerikos GP atšaukimo, šiame sezone bus 19 lenktynių.

Pasikeitimai tvarkaraštyje 
 Šiame sezone Vokietijos GP vyks Nürburgring trasoje.
 Ispanijos GP vyks paeiliui Katalonijos ir Valensijos trasose, o Europos GP nebebus organizuojamas.

Taisyklių pasikeitimai 
 Dėl HRT ekipos pasitraukimo, sezone dalyvaus 22 automobiliai. Todėl keičiasi ir kvalifikacijos tvarka – po pirmos ir antrosios dalių pasitrauks po 6 lėčiausius automobilius, trečiojoje dalyje liks 10 greičiausių automobilių.
 Dėl saugumo padidinimo DRS sistemą lenktynininkai treniruočių ir kvalifikacijos metu galės naudoti tik nustatytose vietose (kaip ir lenktynėse).
 Nuo 2013 m. sezono FIA įvedė baudos taškų sistemą, pagal kurią, tam tikrą kiekį taisykles pažeidę ar gavę tam tikrą kiekį teisėjų nuobaudų lenktynininkai būtų automatiškai nušalinami nuo vienerių lenktynių.
 Taupant lėšas šiame sezone nebus rengiami bandymai sezono metu.
 Nuo 2013 m. didinami komandų dalyvavimo čempionate mokesčiai. Kiekviena komanda FIA sumokės po standartinį 389 525 eurų mokestį ir po 3 895 eurus už kiekvieną prieš tai buvusį sezoną pelnytą tašką. Čempionato nugalėtojai mokės 4 614 eurų mokestį už kiekvieną pelnytą tašką.
 2013 m. sezone FIA leido naudoti specialų dangtelį, uždengiantį staigų automobilio nosies pažeminimą. 2012 m. sezone tokio pažeminimo naudojimas privertė daugelį ekipų naudoti nosies laiptelį.
 FIA sugriežtino priekinių sparnų testavimą – nuo šiol veikiami 100 kg svorio sparnai galės pakeisti savo aukštį vos 10 mm.
 Mažiausias automobilio svoris šiame sezone padidintas iki 642 kg. Tai padaryta dėl sunkesnių 2013 m. padangų.
 Nuo 2013 m. visos naujos techninės ir sportinės taisyklės turės gauti mažiausiai 71 procento komandų pritarimą, kitu atveju jos neįsigalios.

Rezultatai

Sezono įskaitos

Lenktynininkų rikiuotė 
Taškai skiriami 10 lenktynininkų šia tvarka:

Pastabos:
 † – Lenktynininkas nefinišavo, tačiau baigęs daugiau nei 90 % distancijos buvo klasifikuotas.

Komandinė įskaita 

Pastabos:
 † – Komandos automobilis nefinišavo, tačiau baigęs daugiau nei 90 % distancijos buvo klasifikuotas.

Šaltiniai 

Formulės 1 sezonai
2013 sporte